
ועדת העבודה, הרווחה והבריאות 
 18/06/2012 

הכנסת השמונה-עשרה
נוסח לא מתוקן

מושב רביעי
<פרוטוקול מס' 727>
מישיבת ועדת העבודה, הרווחה והבריאות
יום שני, כ"ח בסיון התשע"ב (18 ביוני 2012), שעה 12:20
<סדר היום:>
<הצעת חוק תגמולים לחיילים ולבני משפחותיהם (חבלה שלא בעת מילוי תפקיד) (תיקון מס' 2) (הארכת התקופה שבמהלכה אירעה חבלה), התשע"ב-2012>
נכחו:

<חברי הוועדה:> 
חיים כץ – היו"ר
משה מטלון
<מוזמנים:> 
	נגה שילדהוז
	–
	יועמ"ש שיקום, משרד הביטחון וצה"ל

	עו"ד שי סומך
	–
	משרד המשפטים


<ייעוץ משפטי: >
איל בן-ארי
<מנהלת הוועדה:>
וילמה מאור
<רשמת פרלמנטרית:>
שרון רפאלי

<הצעת חוק תגמולים לחיילים ולבני משפחותיהם (חבלה שלא בעת מילוי תפקיד) (תיקון מס' 2) (הארכת התקופה שבמהלכה אירעה חבלה), התשע"ב-2012>
<היו"ר חיים כץ:>
צהריים טובים. עדיין יום שני בשבוע, כ"ח בסיוון, 18 ביוני 2012. אני מתכבד לפתוח את ישיבת ועדת העבודה, הרווחה והבריאות בנושא הצעת חוק תגמולים לחיילים ולבני משפחותיהם (חבלה שלא בעת מילוי תפקיד) (תיקון מס' 2) (הארכת התקופה שבמהלכה אירעה חבלה), התשע"ב-2012 של חבר הכנסת משה (מוץ) מטלון. הכנה לקריאה שנייה ושלישית. 
<משה (מוץ) מטלון:>
תודה רבה, אדוני. בהכנה לקריאה ראשונה של הצעת החוק שלי האוצר ביקש לשנות מ-14 יום ל-21 יום. לאחר הישיבה אני קיימתי ישיבה עם האוצר, ואנחנו סיכמנו – גם הגיע הנה אישור כתוב על-ידי האוצר, שהם מסכימים להצעת החוק המקורית של השינוי המקורי שביקשתי לשנות, והחופשה מאושרת עד 30 יום. יש אישור גם לקראת הדיון עכשיו. השינוי המתבקש לסעיף 2 בחוק, אדוני, הוא שבחוק תגמולים לחיילים ולבני משפחותיהם (חבלה שלא בעת מילוי תפקיד), התשמ"ח-1988, בסעיף 2(א)(2) במקום 14 יבוא 30. חוק זה יחול על חבלה שאירעה ביום תחילתו ואילך.  

<היו"ר חיים כץ:>
אתה מקריא לנו? אתה מייתר לי את העורך דין. 

<משה (מוץ) מטלון:>
חלילה ולא את איל, אנחנו נשמור עליו בגופנו. אני מסתפק בזה - - - הם בהחלט ראויים בעיניי. 

<היו"ר חיים כץ:>
יש פה מישהו שרוצה להגיד משהו בעניין? לא. אנחנו נקריא.

תקריא, איל. 

<איל בן ארי:>
הקראה:
הצעת חוק תגמולים לחיילים ולבני משפחותיהם (חבלה שלא בעת מילוי תפקיד) (תיקון מס' 2), התשע"ב-2012

תיקון סעיף 2
1. בחוק תגמולים לחיילים ולבני משפחותיהם (חבלה שלא בעת מילוי תפקיד), התשמ"ח-

                               1988, בסעיף 2(א)(2), במקום "ארבעה עשר", יבוא "30". 

תחולה

2. חוק זה יחול על חבלה שאירעה ביום תחילתו ואילך. 

<היו"ר חיים כץ:>
תודה רבה. אנחנו נצביע. מי בעד הצעת החוק הזאת? 
הצבעה

בעד הצעת החוק – רוב
נגד – אין
נמנעים – אין 

הצעת החוק אושרה. 

<היו"ר חיים כץ:>
הוועדה אישרה את הצעת החוק כהכנה לקריאה השנייה והשלישית. כל חברי הכנסת שנמצאים פה תמכו בהצעת החוק הזאת. אני מקווה שהמליאה תאשר את זה, ויירשם בספר החוקים של מדינת ישראל.

אני רוצה להודות למשה (מוץ) מטלון שבדרכו בוועדה הזאת, וכנראה, גם בוועדות אחרות, מנסה לשפר את מצבם של חיילים ושל נפגעי צה"ל בצורה עקבית, יסודית ומסודרת, עקב בצד אגודל. אשריך, תודה רבה לך על מה שאתה עושה ותורם לצה"ל ולאה ששילמו מחיר על הגנה על מדינת ישראל. 
<משה (מוץ) מטלון:>
אני, ללא עזרה של אנשים כמוך - -
<היו"ר חיים כץ:>
עזוב, זה מיותר. תודה רבה, הישיבה נעולה. 
<הישיבה ננעלה בשעה 12:25.>
